ક્રિસ્ટોફર કોલંબસ……ઇતિહાસ અને ભૂગોળના પાનાંમાં રહેલ એક અમર નામ. ઇતિહાસ કહે છે કે ક્રિસ્ટોફર કોલંબસ ભારત શોધવા નીકળેલો પરંતુ, દરિયાઈ તોફાનમાં તે પોતાની દિશા ભૂલી ગયેલો હોઈ તે અમરિકાની અજાણી ધરતી પર આવી ચઢેલો. કોલંબસ આ શોધ બાદ ત્રણ વાર અમેરિકાની ધરતી પર આવેલો. પ્રથમવાર જ્યારે તે ભૂલથી આ ધરતી પર આવ્યો ત્યારે તેણે જે પ્રથમ આદિવાસી પ્રજા જોઈ. આ આદિવાસી પ્રજાએ પોતાના મો પર લાલ રંગ લગાવ્યો હતો, માથાને પંખીઓનાં પીંછાથી શણગાર્યું હતું. શરીર ઉપર ચામડાનાં વસ્ત્રો હતાં. જ્યારે કોલંબસે આ પ્રજાને પ્રથમવાર જોઈ તેને ઇન્ડિયન માની પરંતુ જ્યારે તેને ખબર પડી કે તેણે ભારત નહીં પણ કોઈ અજાણ્યો મુલક શોધ્યો છે ત્યારે તે થોડો ખિન્ન થયો પણ આ લાલ મો વાળી આદિવાસી પ્રજાને તેણે નામ આપ્યું રેડ ઇન્ડિયન. ક્રિસ્ટોફર કોલંબસ આ પ્રથમ સફર બાદ ટૂંકા ટૂંકા સમયનાં અંતરાલ પર ત્રણવાર અમેરિકાની ધરતી પર આવ્યો. આ ત્રણ સફર બાદ તેણે પોતાની ચોથી અમેરિકાની સફરની પણ તૈયારી કરી રાખી હતી ત્યારે રાજદ્વારી ખટપટનો એ ભોગ બન્યો અને તેને જેલમાં નાખી દેવામાં આવ્યો. જ્યારે તે બીજીવાર આ ધરતી પર આવ્યો ત્યારે તેણે પોતાના કેટલાક સાથીઓ સાથે અમેરિકાની ધરતી પર ત્રણ દિવસનું રોકાણ કરેલું. આ રોકાણ દરમ્યાન તેને આ ભૂમિ ગમી નહીં કારણ કે ઊંચા ઊંચા સ્પ્રુઝનાં (દેવદાર) વૃક્ષોથી આ પ્રદેશ છવાયેલ હતો. દિવસો ટૂંકા અને રાત્રી વિશાળ હતી અને સખત ઠંડા એ રાત દિવસ હતાં. અર્થાત તે જ્યારે પોતાની બીજી ટ્રીપમાં યુ એસ આવ્યો ત્યારે અમેરિકામાં વિન્ટર હતો. કોલંબસે જેમ આ નવી ધરતી વિષે વર્ણન કરેલું તેવું જ વર્ણન બ્રિટિશ નાવિક જ્હોન સ્મિથનું પણ જોવા મળે છે. પરંતુ કોલંબસ અને જ્હોનની વચ્ચે રહેલા આ વર્ણનમાં મૂળ ફર્ક એ હતો કે કોલંબસનાં સમયે આ ખંડ પૂર્ણ રીતે અંધારિયો ગણાતો હતો, જ્યારે સ્મિથનાં સમયે અમેરિકાનું નામ દુર સુદૂર સુધી પહોંચી ગયેલું હતું.